กรุงไทยชูไทยธนทรัพย์พลัส
ทางเลือกตลาดผันผวนเศรษฐกิจไม่นิ่งผลตอบแทนดีกว่ากองทุนมันนี่มาร์เก็ต
29 ต.ค. 2565

ทางเลือกตลาดผันผวนเศรษฐกิจไม่นิ่งผลตอบแทนดีกว่ากองทุนมันนี่มาร์เก็ต
KTAM เปิดตัว “กรุงไทยธนทรัพย์พลัส” ชูผลตอบแทนดีกว่าฝากเงินและมันนี่มาร์เก็ต รับมือตลาดผันผวน
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย หรือ KTAM เปิดเผยว่า บริษัทเตรียมเปิดขายกองทุนเปิดกรุงไทยธนทรัพย์พลัส (KTPLUS) ในวันที่ 1124 ก.ค. 2556 มูลค่าโครงการ 3,000 ล้านบาท โดยมีเป้าหมายในการรักษาเงินต้น สร้างผลตอบแทนให้เติบโตอย่างมีเสถียรภาพและสูงกว่าการลงทุนในกองทุนรวมตลาดเงิน
ทั้งนี้ กองทุนจะเน้นกระจายการลงทุนในตราสารหนี้ระยะสั้นทั้งในและต่างประเทศที่บริษัทพิจารณาแล้วเห็นว่าเป็นตราสารที่มีคุณภาพอยู่ในระดับที่ลงทุนได้ อายุเฉลี่ยของเงินลงทุนไม่เกิน 1 ปี โดยมีความเสี่ยงของการลงทุนในระดับต่ำถึงปานกลาง 
สำหรับเงินลงทุนในต่างประเทศจะมีสัดส่วนไม่เกิน 50% ของมูลค่าทรัพย์สินสุทธิ ซึ่งจะมีการปิดความเสี่ยงจากอัตราแลกเปลี่ยนทั้งจำนวน แต่ในบางสถานการณ์ผู้จัดการกองทุนอาจใช้ดุลพินิจในการกำหนดสัดส่วนการป้องกันความเสี่ยงตามความเหมาะสม โดยหลังจากปิดการเสนอซื้อครั้งแรก (ไอพีโอ) ในวันที่ 24 ก.ค. 2556 บริษัทจะเปิดให้ซื้อขายได้ทุกวันทำการตั้งแต่วันที่ 28 ต.ค. 2556 เป็นต้นไป
นายสมชัย กล่าวว่า ภาพรวมเศรษฐกิจไทยและเศรษฐกิจโลกยังมีความไม่แน่นอน ทำให้การลงทุนในตราสารหนี้ยังน่าสนใจและมีความเสี่ยงต่ำ แต่กระแสเงินทุนไหลเข้าออกส่งผลให้ราคาสินทรัพย์ต่างๆ รวมถึงตราสารหนี้ผันผวนทั้งในขาขึ้นและขาลง 
อย่างไรก็ตาม ช่วงที่ผ่านมาอัตราดอกเบี้ยนโยบายของไทยและหลายประเทศถูกปรับลดลงมาอยู่ในระดับต่ำ ส่งผลให้การลงทุนระยะสั้นทั้งในรูปเงินฝากหรือกองทุนตลาดเงินให้ผลตอบแทนที่ค่อนข้างต่ำ ขณะเดียวกันการเลือกลงทุนในตราสารหนี้ระยะกลางถึงยาวอายุมากกว่า 2 ปี แม้จะให้ผลตอบแทนที่สูงกว่า แต่อาจจะต้องเผชิญกับความผันผวนของมูลค่าเงินลงทุนในช่วงที่อัตราผลตอบแทนของตราสารหนี้ทยอยปรับตัวขึ้น เนื่องจากการยกเลิกมาตรการผ่อนคลายปริมาณเงินในช่วงปี 2557 เป็นต้นไป
“กองทุนนี้เป็นทางเลือกในการลงทุนที่สร้างผลตอบแทนสูงกว่าเงินฝากหรือกองทุนตลาดเงิน ขณะเดียวกันเพื่อควบคุมความเสี่ยงหากอัตราดอกเบี้ยกลับเข้าสู่แนวโน้มขาขึ้น การลงทุนในตราสารระยะ 0.52 ปี จะทำให้ไม่เสียโอกาสในสร้างผลตอบแทนจากการลงทุนและสามารถควบคุมความเสี่ยงจากการเพิ่มขึ้นของอัตราดอกเบี้ยในอนาคต” นายสมชัย กล่าว
นอกจากนี้ บริษัทอยู่ระหว่างเปิดจำหน่ายกองทุนเปิดกรุงไทยสมาร์ท อินเวส 3 เดือน 1 (KTSIV3M1) ถึงวันที่ 12 ก.ค. 2556 อายุโครงการ 3 เดือน เน้นลงทุนในเงินฝาก บัตรเงินฝาก ตั๋วแลกเงินของธนาคารและภาคเอกชน ผู้ลงทุนจะได้รับผลตอบแทนประมาณ 2.60% ต่อปี